Na temelju članka 57. Zakona o porezu na dohodak („Narodne novine“ broj:115/16 i 106/18), Pravilnika o paušalnom oporezivanju djelatnosti iznajmljivanja i organiziranja smještaja u turizmu („Narodne novine“, broj 1/2019) i čl.32. Statuta Općine Kistanje („Službeni vjesnik Šibensko-kninske županije“ broj 8/09.,15/10., 4/13 i 2/18), Općinsko vijeće Općine Kistanje na 11.sjednici održanoj 31.siječnja 2019.godine, donijelo je:

**ODLUKU**

**o visini paušalnog poreza po krevetu odnosno po smještajnoj jedinici u kampu i objektu za robinzonski smještaj**

**Članak 1.**

Ovom odlukom određuje se visina paušalnog poreza po krevetu odnosno po smještajnoj jedinici u kampu i /ili kamp odmorištu i objektu za robinzonski smještaj, kojeg plaća porezni obveznik koji na području Općine Kistanje ostvaruje dohodak od iznajmljivanja stanova, soba i postelja putnicima i turistima, organiziranja kampova i objekata za robinzonski smještaj, sukladno zakonu kojim se uređuje porez na dohodak.

**Članak 2.**

Paušalni porez po krevetu odnosno po smještajnoj jedinici u kampu i /ili kamp odmorištu i objektu za robinzonski smještaj plaća se u iznosu od 150,00 kuna godišnje za cijelo područje Općine Kistanje.

**Članak 3.**

Poslove u vezi s utvrđivanjem , evidentiranjem, nadzorom, naplatom i ovrhom radi naplate poreza obavlja Ministarstvo financija, Porezna uprava.

**Članak 4.**

Ova Odluka stupa na snagu prvog dana od dana objave u Službenom vjesniku Šibensko-kninske županije, a primjenjuje se od 01.01.2019.g.  
KLASA: 410-01/19-01/  
URBROJ: 2182/16-01-19-1  
Kistanje, 31.siječnja 2019.g.

**OPĆINSKO VIJEĆE OPĆINE KISTANJE**

**Predsjednik**

**Marko Sladaković**